b'\n_START_ARTICLE_\nFama Diagne S\xc3\xa8ne\n_START_SECTION_\nBiografia\n_START_PARAGRAPH_\nPertany a l\'\xc3\xa8tnia serer. Fou escolaritzada a Thi\xc3\xa8s i despr\xc3\xa9s marx\xc3\xa0 a Fran\xc3\xa7a a llicenciar-se a l\'Institut universitaire de formation des ma\xc3\xaetres (IUFM) de Bonneuil. Despr\xc3\xa9s torn\xc3\xa0 a Thi\xc3\xa8s, on va ensenyar geografia, hist\xc3\xb2ria i llengua francesa al liceu M\'Bour. Ken Bugul la va incloure en la llista de "dones il\xc2\xb7lustres" de la literatura senegalesa._NEWLINE_Apassionada per la literatura, en 1997 va guanyar el Grand Prix de la Pr\xc3\xa9sidence amb Chant des t\xc3\xa9n\xc3\xa8bres.Aleshores es va dedicar a la causa de les biblioteques escolars, i va obtenir una borsa per formar-se com especialista en informaci\xc3\xb3 documental a l\'Alta Escola de Gesti\xc3\xb3 de Ginebra (Su\xc3\xafssa). Va tornar a Senegal el 2005 per formar nous bibliotecaris escolars. Va crear la cooperativa Le Voyage de l\'amiti\xc3\xa9\xc2\xa0: des biblioth\xc3\xa8ques pour le S\xc3\xa9n\xc3\xa9gal i una alian\xc3\xa7a d\'empreses amb l\'Alta Escola de Gesti\xc3\xb3 de Ginebre. En 2007 fou nomenada directora de la Biblioteca central de la Universitat Alioune Diop de Bambey Tamb\xc3\xa9 \xc3\xa9s membre de l\'Associaci\xc3\xb3 d\'Escriptors Senegalesos._NEWLINE_La seva obra m\xc3\xa9s controvertida fou  Mbilem ou le baobab du lion (2010) on denuncia la tradici\xc3\xb3 serer del festival religi\xc3\xb3s Mbilim, en la que alguns griots sereres s\'enterraven en troncs de  baobab que eren enterrats en una tomba piramidal amb presents dictats per la religi\xc3\xb3 serer. L\'enterrament en tombes i la momificaci\xc3\xb3 es donaven entre la noblesa serer, per\xc3\xb2 alguns griots no eren enterrats aix\xc3\xad. En l\'obra Fama critica aquesta tradici\xc3\xb3 i es va acostar a la classe sacerdotal serer  (els Saltigues). En 2011 va guanyar el Premi Tchicaya U Tam\'si de Poesia Africana.'